નવી દિલ્હીઃ તેલુગુ દેશમ્ પાર્ટી (TDP)ને કેન્દ્ર સરકારમાં યથાવત્ રાખવા માટેના ભારતીય જનતા પક્ષ (ભાજપ)ના પ્રયાસો નિષ્ફળ સાબિત થયા છે. વડાપ્રધાન નરેન્દ્ર મોદીની મુલાકાત દરમિયાન કેન્દ્રમાં સામેલ ટીડીપીના બંને મંત્રીઓ વાયએસ ચૌધરી અને અશોક ગજપતિ રાજુએ તેમનાં રાજીનામાં સોંપી દીધાં છે. આ પહેલાં વડાપ્રધાન નરેન્દ્ર મોદીએ ગુરુવારે બપોરે આંધ્રપ્રદેશના મુખ્યપ્રધાન ચંદ્રબાબુ નાયડુ સાથે વાત કરી હતી, જે બાદ એવું માનવામાં આવતું હતું કે, બંને પક્ષ વચ્ચે વાત બની નથી. આંધ્રપ્રદેશ સરકારમાં સામેલ ભાજપના બે મંત્રીઓએ પણ રાજીનામાં આપી દીધાં છે.